
Parlamentul  României

Camera  Deputaţilor

Comisia pentru industrii                                       Comisia pentru administraţie

            si servicii                                                   publică, amenajarea teritoriului
                                                                                          şi echilibru ecologic
  Bucureşti, 12.04.2006                                                  Bucureşti, ………2006

        Nr.23/57/2006                                                             Nr.26/…../2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul comun asupra proiectului de Lege pentru modificarea alin.(1) al art.2 din Ordonanţa de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare cu energie termică, transmis cu adresa nr.P.L.X 223 din 29 martie 2006.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                   PREŞEDINTE,                                           PREŞEDINTE,
                Dan Ioan Popescu                                          Relu Fenechiu

Parlamentul  României

Camera  Deputaţilor

Comisia pentru industrii                                             Comisia pentru administraţie

            si servicii                                                         publică, amenajarea teritoriului

                                                                                                 şi echilibru ecologic
  Bucureşti, 12.04.2006                                                         Bucureşti, ……..2006

        Nr.23/57/2006                                                                     Nr.26/…../2006
RAPORT    COMUN
asupra proiectului de Lege pentru modificarea alin.(1) al art.2 din Ordonanţa de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare 
cu energie termică


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate, spre dezbatere şi avizare în fond, cu proiectul de Lege pentru modificarea alin.(1) al art.2 din Ordonanţa de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare cu energie termică, transmis cu adresa nr.P.L.X 223 din 29 martie 2006, înregistrate la comisii sub nr.23/57 din 29 martie 2006, respectiv 26/…… din ……. 2006.



Senatul a adoptat proiectul de lege în şedinţa din 27 martie 2006.



Consiliul Legislativ a avizat proiectul de lege cu observaţii preluate parţial de către Senat.

Proiectul de lege a fost transmis de Senat ca urmare a adoptării propunerii legislative pentru completarea Legii nr.430 din 25.10.2004 privind aprobarea Ordonanţa de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare cu energie termică, iniţiată de domnii deputaţi Gheorghe Gabor şi Petre Ungureanu, aparţinând Grupului parlamentar al PNL.

Guvernul, prin adresa nr.365/27.01.2006, a transmis că nu susţine adoptarea propunerii legislative deoarece a iniţiat un proiect de act normativ prin care se propune modificarea art.2 din Ordonanţa de urgenţă a Guvernului nr.48/2004.

Senatul a amendat propunerea legislativă şi a adoptat proiectul de lege pentru modificarea alin.(1) al art.2 din OUG nr.48/2004.



Membrii Comisiei pentru industrii şi servicii au examinat proiectul de lege în şedinţa din 11 aprilie 2006, iar membrii Comisiei pentru administraţie publică, amenajarea teritoriului şi echilibru ecologic, în şedinţa din ………….2006.



La lucrările Comisiei pentru industrii şi servicii au participat domnul deputat Gheorghe Gabor în calitate de iniţiator, din partea Ministerului Administraţiei şi Internelor: domnul Aureliu Dumitrescu – consilier superior şi din partea Ministerului Finanţelor Publice: doamna Lucia Cârâc – consilier şi domnul Marian Alexandru – consilier.



În urma dezbaterilor, membrii Comisiei pentru industrii şi servicii şi membrii Comisiei pentru administraţie publică, amenajarea teritoriului şi echilibru ecologic au hotărât, în unanimitate, respectiv ………. voturi, adoptarea proiectului de Lege pentru modificarea alin.(1) al art.2 din Ordonanţa de urgenţă a Guvernului nr.48/2004 pentru adoptarea unor măsuri privind furnizarea energiei termice populaţiei, pentru încălzirea locuinţei şi prepararea apei calde de consum, prin sisteme publice centralizate de alimentare cu energie termică, în forma adoptată de Senat.



La lucrările comisiilor au fost prezenţi 21 de deputaţi din totalul de 23 de deputaţi membri ai Comisiei pentru industrii şi servicii, respectiv …. de deputaţi din totalul de 28 de deputaţi membri ai Comisiei pentru administraţie publică, amenajarea teritoriului şi echilibru ecologic.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.



Prin conţinut şi obiectul reglementării, proiectul de lege face parte din categoria legilor ordinare.

                     PREŞEDINTE,                                        PREŞEDINTE,   
                  Dan Ioan Popescu                                       Relu Fenechiu   
                       SECRETAR,                                            SECRETAR,
                     Aurelia Vasile                                             Sereş Deneş
     Consilier,                                                                                                                    Consilier,

Silvia Vlăsceanu                                                                                                       arh.Victor Cristea

